el el el el el el el el el el el el el el el el el el el el en el el el el el el el el el el el el el el el el el el el el el el el el el it el el en el el el el el el el de el el el el el el el el fr el el el el el el el el el el el el el el el el it el el en el el el el el el el de el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el
Ο Παναθλητικός Όμιλος Αγίου Θωμά Γουδί είναι ελληνικός αθλητικός σύλλογος που δραστηριοποιείται στη συνοικεία Γουδή της Αθήνας, στο Νομό Αττικής, όπου και βρίσκονται οι έδρες των τμημάτων του. Επίσημο έτος ίδρυσής του είναι το 1966 και αγωνίζεται με χρώματα το πορτοκαλί και το μπλε. Διατηρεί τμήματα ποδοσφαίρου, καλαθοσφαίρισης και πυγμαχίας για αθλητές και αθλήτριες όλων των ηλικιακών ομάδων.
Ο Π.Ο. Αγίου Θωμά από την περίοδο 1968-69 συμμετέχει στο πρωτάθλημα της Ε.Π.Σ. Αθηνών.
Κλειστό Γήπεδο Αθλητικού Συγκροτήματος Γουδή
49 Στρ. Πάρκο Γουδί, Γουδή
Στην αλλαγή της χιλιετίας ο Άγιος Θωμάς αγωνιζόταν στη Γ' Εθνική Κατηγορία και συγκεκριμένα στο Πρωτάθλημα του 2ου Ομίλου Νότου.[1] Για την αγωνιστική περίοδο 1999-00 ολοκλήρωσε τις αγωνιστικές του υποχρεώσεις στην 7η θέση της βαθμολογικής κατάταξης, έχοντας συλλέξει 16 νίκες και 10 ήττες.[1] Την επόμενη χρονιά, 2000-01, οπότε και είχε απολογισμό 12 νίκες και 14 ήττες, τερμάτισε δύο θέσεις χαμηλότερα.[1]
Την περίοδο 2001-02 η απόδοση της ομάδας κυμάνθηκε στα ίδια περίπου επίπεδα με τη συλλογή από 11 νίκες και 13 ήττες να σημαίνει την κατάληψη της 8ης θέσης στην τελική κατάταξη.[1] Την επόμενη χρονιά, 2002-03 σκαρφάλωσε στην 6η θέση του τελικού βαθμολογικού πίνακα με 14 νίκες και 12 ήττες, κάτι που αποτελεί και την υψηλότερη επίδοση των τελευταίων ετών.[1]
Τη χρονιά 2003-04, κατά την οποία αγωνίστηκε κατ' εξαίρεση στον 1ο Όμιλο Νότου, η απόδοση της ομάδας ήταν κακή με αποτέλεσμα να μαζέψει μόλις 3 νίκες σε 26 αγώνες.[1] Κατά συνέπεια τερμάτισε στη 13η και προτελευταία θέση και υποβιβάστηκε στο οικείο της τοπικό πρωτάθλημα.[1]
Τις περιόδους 2015-16[2] και 2016-17[3] συμμετείχε στη Γ κατηγορία και από την περίοδο 2017-18 στον 4ο όμιλο της Δ Κατηγορίας ΕΣΚΑ.[4]
Π.Ο. Αγίου Θωμά Γουδί
Παναθλητικός Όμιλος Αγίου Θωμά Γουδί
Σκούρο Μπλε & Πορτοκαλί
Κλειστό Γήπεδο Αθλητικού Συγκροτήματος Γουδή
49 Στρ. Πάρκο Γουδί, Γουδή
1 Πρωτάθλημα Γ΄ Ε.Σ.Κ.Α.
Ιδρυτές του τμήματος γυναικείας καλαθοσφαίρισης του Αγίου Θωμά ήταν οι Λάκης Παρασκευάς, έφορος του τμήματος μέχρι σήμερα, και ο Στέφανος Γιούργας.[5] Ο πρώτος ήταν παλαιός ποδοσφαιριστής του συλλόγου, που διετέλεσε γενικός αρχηγός του ποδοσφαιρικού τμήματος επί σειρά ετών.[5]
Την αγωνιστική περίοδο 2008-09 το γυναικείο τμήμα καλαθοσφαίρισης του Αγίου Θωμά έλαβε μέρος στο Πρωτάθλημα της Β' Κατηγορίας Γυναικών που διοργάνωσε η Ε.Σ.Κ. Αττικής, ολοκληρώνοντας τις αγωνιστικές του υποχρεώσεις στην 7η θέση της τελικής βαθμολογίας.[6] Η επίδοση αυτή δεν ήταν αρκετή για να συμμετάσχει στα Play-offs ανόδου, εν τούτοις ανανέωσε χωρίς προβλήματα την παρουσία του στο ίδιο Πρωτάθλημα για το επόμενο φθινόπωρο.[6]
Την επόμενη χρονιά, 2009-10, ο Άγιος Θωμάς βελτίωσε την απόδοσή του συγκεντρώνοντας μέχρι το τέλος των αγώνων 17 νίκες και 5 ήττες. Βάσει των αποτελεσμάτων αυτών κατετάγη στην 3η θέση του τελικού βαθμολογικού πίνακα με αποτέλεσμα να ακολουθήσει τις Κουκουβάουνες και τον Παπάγου στην Α' Κατηγορία Γυναικών.[7] Δεν κατάφερε, ωστόσο, να παγιώσει τη θέση του στη μεγάλη κατηγορία, εφόσον την περίοδο 2010-11 συγκέντρωσε μόλις 2 νίκες σε 22 αγώνες. Σαν αποτέλεσμα τοποθετήθηκε στη 12η και τελευταία θέση της τελικής κατάταξης και υποβιβάστηκε.[8]
Την επόμενη χρονιά, 2011-12, έχοντας επιστρέψει στη Β' Κατηγορία, ο Άγιος Θωμάς ολοκλήρωσε τις αγωνιστικές του υποχρεώσεις για την κανονική περίοδο στην 5η θέση της βαθμολογίας, με αποτέλεσμα να περάσει στα Play-Offs, που διεξήχθησαν μεταξύ των ομάδων που τερμάτισαν στις θέσεις 2 έως 5.[9] Εκεί αντιμετώπισε σε σειρά αγώνων τον Ιάσονα Κολωνού, από την οποία εν τέλει πέρασε επιτυχώς η αντίπαλη ομάδα πετυχαίνοντας το 3-2 στα μεταξύ τους παιχνίδια.[10]
Η επόμενη περίοδος 2012-13 ήταν σε μεγάλο βαθμό επανάληψη της προηγούμενης, καθώς η ομάδα κατέλαβε ξανά την 5η θέση στην κατάταξη της κανονικής περιόδου, περνώντας στα Play-offs.[11] Για δεύτερη συνεχόμενη χρονιά απέτυχε να ανέλθει στην Α' Κατηγορία καθώς στη σειρά αγώνων που ακολούθησε ηττήθηκε 3-2 από τις Κουκουβάουνες.[12]
Την επόμενη χρονιά, 2013-14, η συνολική απόδοση της ομάδας γνώρισε πτώση. Έχοντας συγκεντρώσει 27 βαθμούς στη διάρκεια της κανονικής περιόδου, με 4 νίκες και 18 ήττες απολογισμό, κατέλαβε τη 10η θέση της τελικής κατάταξης (σε σύνολο 12 ομάδων) με αποτέλεσμα να υποβιβαστεί.[13]
Κατά την αγωνιστική περίοδο 2014-15, ο Π.Ο. Αγίου Θωμά Γουδί έλαβε μέρος στο Πρωτάθλημα του 2ου Ομίλου της Γ' Κατηγορίας Γυναικών που διοργανώνει η Ε.Σ.Κ. Αττικής. Αντιμετωπίζοντας έντεκα ομάδες στη διεκδίκηση της ανόδου, έκλεισε την κανονική περίοδο χωρίς καμία ήττα σε 22 αγώνες. Σαν αποτέλεσμα κατέλαβε την κορυφαία θέση της βαθμολογικής κατάταξης.[14] Στη συνέχεια αντιμετώπισε σε αγώνα κατάταξης την ομάδα της Δάφνης Δαφνίου, η οποία είχε καταταγεί 1η στον άλλο όμιλο για την ανάδειξη του Υπερπρωταθλητή της Κατηγορίας. Εκεί ο Άγιος Θωμάς γνώρισε την ήττα με σκορ 67-60, έχοντας όμως εξασφαλίσει την επιστροφή του στην αμέσως ανώτερη κατηγορία.[15][16] Πρώτη σκόρερ της ομάδας για τη χρονιά αυτή ήταν η Θεοδώρα Δαούση.[17]
Έδρα του συλλόγου είναι το Κλειστό Γυμναστήριο Ζωγράφου. Πρόεδρος του διοικητικού συμβουλίου είναι ο Γιώργος Καρανταλής, γενικός αρχηγός ο Παναγιώτης Σκοπελίτης και έφορος του γυναικείου τμήματος καλαθοσφαίρισης η Χρύσα Μπαντούνα.[18] Καθήκοντα πρώτου προπονητή διατηρεί ο Χρόνης Λάγιος, παλαιός αθλητής του συλλόγου, με συνεργάτιδα τη Γιώτα Τροϊζή.[5]
Η ενότητα αυτή είναι κενή, ανεπαρκώς ανεπτυγμένη ή ανολοκλήρωτη. Η βοήθειά σας είναι καλοδεχούμενη!
↑ 1,0 1,1 1,2 1,3 1,4 1,5 1,6 «Βαθμολογίες Πρωταθλημάτων» Αρχειοθετήθηκε 2014-01-21 στο Wayback Machine., πληροφορίες στον επίσημο ιστότοπο της Ε.Ο.Κ.
↑ «Μισό αιώνα... Αγιος Θωμάς». ΕΣΚΑ. 10 Φεβρουαρίου 2016. Ανακτήθηκε στις 1 Οκτωβρίου 2019.
↑ «ΚΑΤΗΓΟΡΙΕΣ ΠΡΩΤΑΘΛΗΜΑΤΩΝ 2016-2017 (Γ' Ανδρών 1ος όμιλος)». ΕΣΚΑ. Ανακτήθηκε στις 1 Οκτωβρίου 2019.
↑ «ΚΑΤΗΓΟΡΙΕΣ ΠΡΩΤΑΘΛΗΜΑΤΩΝ 2019-2020». ΕΣΚΑ. Ανακτήθηκε στις 1 Οκτωβρίου 2019.
↑ 5,0 5,1 5,2 Ιστορικό Μπάσκετ Αρχειοθετήθηκε 2015-02-07 στο Wayback Machine., πληροφορίες στον επίσημο ιστότοπο του συλλόγου.
↑ 6,0 6,1 «Αποτελέσματα Β ΕΣΚΑ: Πρωταθλήτρια η Δάφνη Δαφνίου!» Αρχειοθετήθηκε 2016-03-04 στο Wayback Machine., άρθρο στον ιστότοπο WePlayBall.gr, 27 Απριλίου 2009.
↑ «Αποτελέσματα Β ΕΣΚΑ: Γλέντησαν με την ψυχή τους Κουκουβάουνες, Παπάγος και Θωμάς!», άρθρο στον ιστότοπο WePlayBall.gr, 15 Μαρτίου 2010.
↑ «Αποτελέσματα Α ΕΣΚΑ: Και τώρα play off!», άρθρο στον ιστότοπο WePlayBall.gr, 28 Μαρτίου 2011.
↑ «Αποτελέσματα Β’ ΕΣΚΑ: Έπεσαν Δαφνί και Τούφα, τρίτη η Πεύκη!», άρθρο στον ιστότοπο WePlayBall.gr, 18 Μαρτίου 2012.
↑ «Αποτελέσματα Πλέι Οφ Β’ ΕΣΚΑ: Ανέβηκαν Ιάσων Κολωνού και Πεύκη!», άρθρο στον ιστότοπο WePlayBall.gr, 1 Απριλίου 2012.
↑ «Αποτελέσματα Β' ΕΣΚΑ: Τέλος στην κανονική περίοδο, "βολεύτηκαν" Φιλαθλητικός και Κουκουβάουνες, αγωνία για Παλλήνη!», άρθρο στον ιστότοπο WePlayBall.gr, 21 Μαρτίου 2013.
↑ «Αποτελέσματα Β' ΕΣΚΑ: Άνοδος για τις Κουκουβάουνες!», άρθρο στον ιστότοπο WePlayBall.gr, 31 Μαρτίου 2013.
↑ «Αποτελέσματα Β ΕΣΚΑ: Αήττητο πρωτάθλημα για ΑΕΚ Περιστερίου, στα πλέι οφ ο Θρίαμβος!», άρθρο στον ιστότοπο WePlayBall.gr, 26 Μαρτίου 2014.
↑ «Αποτελέσματα Γ ΕΣΚΑ: Αήττητοι πρωταθλητές Αγιος Θωμάς και Δάφνη Δαφνίου!», άρθρο στον ιστότοπο WePlayBall.gr, 2 Απριλίου 2015.
↑ «Αποτελέσματα Μπαράζ Γ ΕΣΚΑ: Υπερπωταθλήτρια η Δάφνη Δαφνίου!», άρθρο στον ιστότοπο WePlayBall.gr, 6 Απριλίου 2015.
↑ «Υπερπρωταθλήτριες Γ' ΕΣΚΑ οι Γυναίκες της Δάφνης Δαφνίου» Αρχειοθετήθηκε 2015-04-10 στο Wayback Machine., άρθρο στον ιστότοπο 247press.com.gr, 6 Απριλίου 2015.
↑ «Είμαι πολύ δεμένη με την ομάδα του Αγιου Θωμά!», συνέντευξη της Θεοδώρας Δαούση στον ιστότοπο WePlayBall.gr, 7 Απριλίου 2015.
↑ «Διοικητικό Συμβούλιο» Αρχειοθετήθηκε 2015-04-12 στο Wayback Machine., πληροφορίες στον επίσημο ιστότοπο του συλλόγου.